Document ID: 32004L0066

32004L0066
L 168/35
SLUŽBENI LIST EUROPSKE UNIJE
26.04.2004.
DIREKTIVA VIJEĆA 2004/66/EZ
od 26. travnja 2004.
o prilagodbi direktiva 1999/45/EZ, 2002/83/EZ, 2003/37/EZ i 2003/59/EZ Europskog parlamenta i Vijeća i direktiva Vijeća 77/388/EEZ, 91/414/EEZ, 96/26/EZ, 2003/48/EZ i 2003/49/EZ u području slobodnog kretanja robe, slobode pružanja usluga, poljoprivrede, prometne politike i oporezivanja zbog pristupanja Češke, Estonije, Cipra, Latvije, Litve, Mađarske, Malte, Poljske, Slovenije i Slovačke
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Ugovor o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji (1) (dalje u tekstu „Ugovor o pristupanju”), a posebno njegov članak 2. stavak 3.,
uzimajući u obzir Akt o pristupanju Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike i prilagodbe ugovora na kojima se temelji Europska unija (2) (dalje u tekstu „Akt o pristupanju”), a posebno njegov članak 57.,
uzimajući u obzir prijedlog Komisije,
budući da:
(1)
Za određene akte koji ostaju važeći poslije 1. svibnja 2004. i koji zahtijevaju prilagodbu zbog pristupanja, u Aktu o pristupanju nisu predviđene potrebne prilagodbe ili su predviđene ali im je potrebna daljnja prilagodba. Budući da sve prilagodbe moraju biti donesene prije pristupanja kako bi bile primjenjive od pristupanja.
(2)
U skladu s člankom 57. stavkom 2. Akta o pristupanju te prilagodbe treba donijeti Vijeće u svim slučajevima kad je samo Vijeće ili zajedno s Europskim parlamentom donijelo izvorni akt.
(3)
Direktive 1999/45/EZ (3), 2002/83/EZ (4), 2003/37/EZ (5) i 2003/59/EZ (6) Europskog parlamenta i Vijeća i Direktive Vijeća 77/388/EEZ (7), 91/414/EEZ (8), 96/26/EZ (9), 2003/48/EZ (10) i 2003/49/EZ (11) treba stoga na odgovarajući način izmijeniti,
DONIJELO JE OVU DIREKTIVU:
Članak 1.
Direktive 1999/45/EZ, 2002/83/EZ, 2003/37/EZ, 2003/59/EZ, 77/388/EEZ, 91/414/EEZ, 96/26/EZ, 2003/48/EZ i 2003/49/EZ mijenjaju se kako je utvrđeno u Prilogu ovoj Direktivi.
Članak 2.
Države članice donose zakone i druge propise potrebne za usklađivanje s ovom Direktivom najkasnije do dana stupanja na snagu Ugovora o pristupanju. U pogledu odredaba ove Direktive koja prilagođava Direktivu 91/414/EZ kako je izmijenjena te Direktive 2002/83/EZ, 2003/37/EZ i 2003/59/EZ, datum prenošenja utvrđuje se u tim direktivama. Države članice Komisiji odmah dostavljaju tekst odredaba kojima se prenosi ova Direktiva, uz korelacijsku tablicu sa specifičnim odredbama ove Direktive.
Kad države članice donose ove odredbe, one prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
Članak 3.
Ova Direktiva stupa na snagu samo podložno stupanju na snagu Ugovoru o pristupanju i na dan njegova stupanja na snagu.
Članak 4.
Ova je Direktiva upućena državama članicama.
Sastavljeno u Bruxellesu 26. travnja 2004.

Labels: 2
19
8
3
9
15